CORRECCIÓN de erros.-Orde do 3 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA), en desenvolvemento do Plan de renovación e mellora do comercio galego, e se procede á súa convocatoria (IN219A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/04/2007

Advertidos erros na devandita orde, publicada no DOG nº 70, do 11 de abril de 2007, cómpre facer as seguintes correccións:
Na páxina 5.673, artigo 2º, onde di: «Para poder ser beneficiario da subvención deberá presentarse unha solicitude axustada ao modelo normalizado que se inclúe como anexo II desta orde, que irá acompañada dos documentos que se especifican no artigo 4 das bases reguladoras», debe dicir: «Para poder ser beneficiario da subvención deberá presentarse unha solicitude individualizada e, distinguindo a liña de actuación, axustada ao modelo normalizado que se inclúe como anexo II desta orde, que irá acompañada dos documentos que se especifican no artigo 4 das bases reguladoras».
Na páxina 5.673, columna 2, liña 29, onde di: «981 54 55 17. 981 54 55 57», debe dicir: «981 54 54 17. 981 54 55 57».
Na páxina 5.675, columna 1, liña 49, onde di: «...dos requisitos referidos na alínea ii)», debe dicir: «...dos requisitos referidos na alínea h) 2».
Na páxina 5.678, artigo 7º, alínea 1, parágrafo 2º, onde di: «Este requirimento de emenda tamén se fará se das certificacións obtidas de conformidade co artigo 5.1º resulta que o solicitante non está ao día no pagamento das súas obrigas tributarias e sociais co Estado, coa comunidade autónoma e coa Seguridade Social», debe dicir: «Este requirimento de emenda tamén se fará se das certificacións obtidas de conformidade co artigo 5.1º resulta que o solicitante non está ao día no pagamento das súas obrigas tributarias co Estado, coa comunidade autónoma e coa Seguridade Social».
Na páxina 5.679, columna 2, liña 1, onde di: «a partir do seguinte ao da publicación da orde de», debe dicir: «a partir do día seguinte ao da publicación da orde de».
Na páxina 5.680, no artigo 15, alínea 1, letra c), onde di: «Acreditar con anterioridade a ditarse a
proposta de resolución de concesión que se atopa ao día nas súas obrigas tributarias estatais e autonómicas e coa Seguridade Social, e que non ten pendente de pagamento ningunha outra débeda, por ningún concepto coa Administración pública da Comunidade Autónoma galega», debe dicir: «Acreditar con anterioridade a ditarse a proposta de resolución de concesión que se atopa ao día nas súas obrigas tributarias estatais e coa Seguridade Social, e que non ten pendente de pagamento ningunha outra débeda, por ningún concepto coa Administración pública da Comunidade Autónoma galega».
Na páxina 5.680, no artigo 17, alínea 1, letra a), parágrafo primeiro, última liña, onde di: «concepto e importe en euros.», debe dicir: «concepto e importe en euros, así como documentos xustificativos do pagamento dos investimentos realizados.».
Na páxina 5.681, artigo 18, alínea 2, onde di: «O importe anual das axudas aboarase nun único pagamento, mediante transferencia bancaria á entidade financeira, ao número de conta designado polo beneficiario.», debe dicir: «O importe anual das axudas aboarase nun único pagamento, mediante transferencia bancaria á entidade financeira, ao número de conta designado polo beneficiario, para o cal se lle unirá á documentación da xustificación, certificación expedida pola entidade bancaria en que conste o díxito de control, código de banco, código de sucursal e código de conta corrente».
Na páxina 5.681, columna 2, liña 57, onde di: «nº l379/5, do 28-12-2006) e no resto de normativa», debe dicir: «nº L379/5, do 28-12-2006) e no resto de normativa».